ธปท.เลิกแผนฉุกเฉินรับมือน้ำท่วม
ธปท.ยกเลิกแผนฉุกเฉินรับมือน้ำท่วม ชี้นโยบายการเงินต้องดูแลให้เศรษฐกิจหลังน้ำลดเดินหน้าต่อไปได้
30 ต.ค. 2565

ธปท.ยกเลิกแผนฉุกเฉินรับมือน้ำท่วม ชี้นโยบายการเงินต้องดูแลให้เศรษฐกิจหลังน้ำลดเดินหน้าต่อไปได้ 
แย้มสินเชื่อที่อาจจะกระทบน้ำท่วมของครัวเรือนและธุรกิจมีวงเงิน 4 แสนล้านบาท 
นายประสาร ไตรรัตน์วรกุล ผู้ว่าการธนาคารแห่งประเทศไทย (ธปท.) เปิดเผยว่า หลังจากนี้จะไม่มีการประจากการประชุมหารือร่วมกับธนาคารพาณิชย์ผ่านวีดีโอคอนโฟร์เรนซ์ล่าสุดในวันที่ 22 พ.ย.ที่ผ่านมาซึ่งจะเป็นการประชุมครั้งสุดท้าย ชุมแผนฉุกเฉินรับมือน้ำท่วมกับธนาคารพาณิชย์อีกแล้ว จากปกติที่ต้องมีการประชุมหารือร่วมกันอย่างใกล้วันเว้นวัน 
ทั้งนี้ เพราะจากการประเมินร่วมกันล่าสุดพบว่าระบบสถาบันการเงินมีความเสี่ยงจากภาวะอุทกภัยลดลง ระบบการเงิน การชำระเงิน สภาพคล่องกลับมาปกติ โดยเฉพาะธนาคารไทยพาณิชย์และธนาคารทหารไทยสามารถกลับมาเปิดสำนักงานใหญ่ได้ตามปกติแล้ว ขณะที่สาขาธนาคารที่ปิดชั่วคราวจากน้ำท่วมและตู้เอทีเอ็มที่ปิดเริ่มทยอยกลับมาให้บริการตามปกติยกเว้นใน จ.ปทุมธานีและนนทบุรี ที่กลับมาเปิดให้บริการน้อยกว่าที่อื่น 
“จากอุทกภัยครั้งนี้มองอีกมุมหนึ่งถือเป็นข้อดีที่เป็นโอกาสให้ ธปท.ร่วมกับสถาบันการเงินทุกแห่ง เรียนรู้และสรุปบทเรียนเพื่อปรับปรุงความเหมาะสมในการเตรียมการป้องกันสถานการณ์ฉุกเฉินต่างๆ ต่อไปและครั้งนี้สถานการณ์กลับเข้าสู่ภาวะปกติแล้ว จึงไม่จำเป็นต้องประชุมเตรียมแผนรับมือน้ำท่วมอีก เมื่อวานให้เป็นการประชุมครั้งสุดท้าย” นายประสาร กล่าว
จากการสำรวจยอดสินเชื่อคงค้างในพื้นที่น้ำท่วมกว่า 30 จังหวัด พบว่า มีวงเงินสินเชื่อที่เกี่ยวข้องกับน้ำท่วมอย่างมีนัยสำคัญ ทั้งที่เป็นสินเชื่อของครัวเรือนและภาคธุรกิจรวม 4 แสนล้านบาท จากสินเชื่อรวมทั้งระบบ 10 ล้านล้านบาท ถือว่าสัดส่วนหนี้หากจะเกิดปัญหาหนี้เสียบ้างก็ไม่น่าห่วงว่าจะกระทบต่อระบบสถาบันการเงิน แต่ตอนนี้ต้องช่วยให้ประชาชนใช้สินเชื่อไปฟื้นฟูให้ได้ก่อน
ทั้งนี้ ที่ผ่านมาธปท.ร่วมกับธนาคารพาณิชย์ผ่อนผันเงื่อนไขการชำระหนี้ และขอสินเชื่อ สำหรับผู้ได้รับผลกระทบจากน้ำท่วมอยู่แล้ว แต่การจะได้รับสินเชื่อจากธนาคารพาณิชย์หรือไม่ก็อยู่ที่เครดิตของลูกหนี้ด้วย อ่างไรก็ตามในภาวะเช่นนี้ธนาคารได้ยืดหยุ่นให้ลูกค้าอยู่แล้ว แต่ก็ต้องควบคู่กับการมีวินัยด้วย